b"\n_START_ARTICLE_\nDTS\n_START_SECTION_\nDTS vs Dolby Digital\n_START_PARAGRAPH_\nDTS' n\xc3\xa6rmeste mer utbredte \xc2\xabkonkurrent\xc2\xbb er Dolby Digital som debuterte i kinoer januar 1992 i filmen Batman Returns og til forbrukermarkedet i 1995 i filmen Overhengende fare._NEWLINE_Nye dvd-utgivelser kommer gjerne med b\xc3\xa5de Dolby Digital og DTS lydspor, men det mest utbredte er likevel Dolby Digital._NEWLINE_DTS skal v\xc3\xa6re et bedre system enn Dolby Digital, da DTS har en bitrate p\xc3\xa5 768 eller 1536 kbit/s mot Dolby Digital som bruker 384 eller 448 kbit/s. Den mer enn doble bitraten p\xc3\xa5 DTS-sporet skal visst nok gi et mer troverdig lydbilde med st\xc3\xb8rre dynamisk omfang og mindre st\xc3\xb8y.\n_START_SECTION_\n5.1\n_START_PARAGRAPH_\nDTS leverer som oftest 5.1-lyd, noe som betyr separate lydspor til 6 separate h\xc3\xb8yttalere, 2 front-h\xc3\xb8yttalere, 1 sentrert h\xc3\xb8yttaler i front, 2 surround-h\xc3\xb8yttalere bak og et separat lydspor for subwoofer som kalles LFE - Low Frequency Effects (lav-frekvens-effekter) og er som navnet tilsier dedikert til de laveste frekvensene i lydbildet._NEWLINE_Det finnes ogs\xc3\xa5 7.1-lyd. Dette betyr at lydbildet er delt opp i 8 separate lydspor som sendes til 8 separate h\xc3\xb8yttalere i hjemmekinosystemet. De to ekstra h\xc3\xb8ytalerne er p\xc3\xa5 hver side mellom front- og bakh\xc3\xb8yttalere."